બેઠકને સંબોધિત કરતા કોંગ્રેસ અધ્યક્ષ રાહુલ ગાંધીએ ભાજપ પર ગરીબો અને દલિતોનું દમન કરવાનો આરોપ લગાવ્યો અને પાર્ટી કાર્યકર્તાઓને દેશના ગરીબો માટે લડવાનો આગ્રહ કર્યો. રાહુલ ગાંધી નવી કોંગ્રેસ વર્કિંગ કમિટીની પહેલી બેઠકની અધ્યક્ષતા કરી રહ્યા હતા. સીડબલ્યુસીની બેઠકને સંબોધિત કરતા રાહુલે કોંગ્રેસને ‘ભારતનો અવાજ’ જણાવતા પાર્ટી પર ભવિષ્ય તેમજ વર્તમાનની જવાબદારી હોવાનું જણાવ્યું. તેમણે કહ્યું કે, સીડબલ્યુસીની પાસે અનુભવ તેમજ ઉર્જા છે અને તે ભૂતકાળ, વર્તમાન અને ભવિષ્યની વચ્ચે એક પુલ છે.